על רקע האשמות בעבירות מין: בריאן סינגר פוטר מ"רפסודיה בוהמית" - וואלה! תרבות
הצד האפל של הוליוודהסערה בעקבות ההטרדות המיניות בתעשיית הבידור
על רקע האשמות בעבירות מין: בריאן סינגר פוטר מ"רפסודיה בוהמית"
הבמאי המוביל, מי שהיה חתום בעבר על סרטי "אקס-מן" ועל "החשוד המיידי" והיה אמור להוביל גם את הדרמה הביוגרפית על להקת קווין, פוטר בנסיבות שעדיין אינן ברורות לחלוטין אבל ייתכן כי קשורות בעדויות על מעשים חמורים שלו
וואלה! תרבות יום שלישי, 05 בדצמבר 2017, 00:36
דרמה נוספת בהוליווד: בריאן סינגר פוטר מתפקידו כבמאי "רפסודיה בוהמית", הסרט הביוגרפי על פרדי מרקורי ולהקת קווין. כך, לפי פרסומי התקשורת האמריקאית הלילה (שני שעון ישראל). בהמשך לדרמה הזו, משרדי חברת ההפקה של הבמאי נסגרו ופונו בן לילה.
הסיבות הרשמיות לפיטורים אינם ברורות לחלוטין, אולם אלה מגיעים לאחר חרושת שמועות סביב סינגר, מי שהיה חתום בעבר כמפיק או במאי על סרטי סדרת "אקס-מן" וכן על "החשוד המיידי", "סופרמן חוזר" ועוד. בעבר, הואשם בכמה מקרים של עבירות מין לכאורה בקטינים. ההאשמות הללו מעולם לא הבשילו לכתבי אישום, אולם העדויות נגדו צפו מחדש בשבועות האחרונים ורבים רמזו ברשתות החברתיות כי ישנן עוד עדויות רבות על התנהלותו הפסולה לאורך השנים, וכי בקרוב יתפרסם על אודותיו תחקיר נרחב באחד העיתונים המרכזיים.
ההודעה הגיעה לאחר מתיחות מתמשכת במהלך צילומי הסרט, בו מככב רמי מאלק, שהתלונן על התנהלותו של הבמאי ולפי הפרסומים, סינגר השליך עליו חפץ כלשהו במהלך אחד הריבים ביניהם.
בראשון לחודש, פורסם כי סינגר לא חזר לצילומים מחופשת חג ההודייה, והיום הגיעה ההודעה הרשמית של אולפני פוקס, שהסתפקו בהצהרה הלקונית כי "הוא כבר לא הבמאי של הסרט". הקולנוען עצמו הוסיף לאחר מכן כי השתוקק להשלים את הפרויקט, אולם נאלץ לפרוש מפני שהאולפנים לא איפשרו לו להתפנות לטיפול בקרוב משפחה חולה.
בריאן סינגר, מפיק "X-מן": "היה צריך להחטיף לפון טרייר"
נפלו יחד. קווין ספייסי ובריאן סינגר (צילום: אימג'בנק - Gettyimages)
בריאן סינגר (צילום: Kevin Winter, GettyImages)
כרגע, לא ברור מה יהיה הצעד הבא של אולפני פוקס באשר לסרט המדובר ועתיר התקציב, אבל כיוון שחלק ניכר מן העבודה עליו כבר הסתיימה ונותרו רק שבועיים לצילומים, יש להניח כי בקרוב יודיעו על זהות המחליפ/ה של סינגר.
יש לציין כי סינגר, יהודי אמריקאי עם קשר חם לישראל, היה שותפו המקצועי במשך השנים של קווין ספייסי ואחת הדמויות המשמעותיות בקריירה שלו. הוא ביים אותו ב"החשוד המיידי", שפירסם אותו והביא לו את האוסקר, ואז ליהק אותו שוב ל"סופרמן חוזר". שתי האושיות ההוליוודיות הללו פרצו פחות או יותר באותה תקופה, ועושה רושם גם כי הקריירה שלהם הסתיימה באותו זמן.
רשמית: "בית הקלפים" תשוב לעונה שישית ואחרונה בכיכובה של רובין רייט
נעלם ופוטר. בריאן סינגר (צילום: אימג'בנק - Gettyimages)
הסרט עליו הולך ומסתבך. פרדי מרקורי עליו השלום (צילום: אימג'בנק - Gettyimages)
אפונסו טיירה שחקן בית"ר ירושלים עם אור זהבי, ערן לוי (צילום: ברני ארדוב)
"מסירים את הכפפות": השחקן שמוציא את בית"ר ירושלים מהכלים
בלתי נשכח: ג'ו אינגלס נזכר בימיו במכבי תל אביב
ניימאר העצבני גורם ל"כאוס מוחלט בפריס סן ז'רמן"